CELEX: 31986R3674
Language: el
Date: 1986-12-01 00:00:00
Title: Κανονισμός (ΕΟΚ) αριθ. 3674/86 της Επιτροπής της 1ης Δεκεμβρίου 1986 για την παράταση των προσωρινών μέτρων τα οποία εφαρμόζονται κατά τις εισαγωγές στην Ισπανία ουρίας με προέλευση ορισμένες τρίτες χώρες

Avis juridique important

|

31986R3674

Κανονισμός (ΕΟΚ) αριθ. 3674/86 της Επιτροπής της 1ης Δεκεμβρίου 1986 για την παράταση των προσωρινών μέτρων τα οποία εφαρμόζονται κατά τις εισαγωγές στην Ισπανία ουρίας με προέλευση ορισμένες τρίτες χώρες  

Επίσημη Εφημερίδα αριθ. L 339 της 02/12/1986 σ. 0021

***** ΚΑΝΟΝΙΣΜΟΣ (ΕΟΚ) αριθ. 3674/86 ΤΗΣ ΕΠΙΤΡΟΠΗΣ  της 1ης Δεκεμβρίου 1986  για την παράταση των προσωρινών μέτρων τα οποία εφαρμόζονται κατά τις εισαγωγές στην Ισπανία ουρίας με προέλευση ορισμένες τρίτες χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 για ένα κοινό καθεστώς το οποίο θα εφαρμόζεται κατά τις εισαγωγές (1), και ιδίως το άρθρο 15 παράγραφος 1,  μετά από διαβουλεύσεις στα πλαίσια της συμβουλευτικής επιτροπής που συστάθηκε από τον εν λόγω κανονισμό,  Εκτιμώντας:  ότι ο κανονισμός (ΕΟΚ) αριθ. 2565/86 της Επιτροπής (2), όπως τροποποιήθηκε με τον κανονισμό (ΕΟΚ) αριθ. 3339/86 (3), όρισε προσωρινά μέτρα που εφαρμόζονται κατά τις εισαγωγές στην Ισπανία ουρίας με προέλευση ορισμένες τρίτες χώρες· ότι τα μέτρα που προβλέπει ο κανονισμός αυτός δεν εφαρμόζονται παρά μέχρι την 30ή Νοεμβρίου 1986·  ότι οι λόγοι που ίσχυαν όταν θεσπίστηκε ο κανονισμός αυτός συνεχίζουν να ισχύουν·  ότι, περιμένοντας να περατωθούν οι συνεχιζόμενες διαβουλεύσεις, το προσωρινό καθεστώς που θεσπίστηκε με τον κανονισμό (ΕΟΚ) αριθ. 2565/86 θα πρέπει να παραταθεί μέχρι τις 31 Δεκεμβρίου 1986·  ότι, για λόγους συνέπειας, θα πρέπει να αυξηθεί ο όγκος των εισαγωγών που επιτρέπονται μέχρι την ημερομηνία αυτή από 20 000 σε 15 000 τόνους·  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο πρώτο άρθρο του κανονισμού (ΕΟΚ) αριθ. 2565/86, η ημερομηνία «30 Νοεμβρίου 1986» και η ποσότητα «20 000 τόνοι» αντικαθίστανται με την ημερομηνία «31 Δεκεμβρίου 1986» και με την ποσότητα «25 000 τόνοι».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Δεκεμβρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 229 της 15. 8. 1986, σ. 8.  (3) ΕΕ αριθ. L 306 της 1. 11. 1986, σ. 47.